TOPวอลุ่มแน่น-บวกแรง4%โบรกฯชี้หุ้นสะท้อนปัจจัยลบแล้ว-ค่าการกลั่นฟื้นตัวแนะซื้อเป้า90 บ.
TOP วอลุ่มแน่น-บวกแรง 4%โบรกฯชี้หุ้นสะท้อนปัจจัยลบแล้ว-ค่าการกลั่นฟื้นตัวแนะซื้อเป้า 90 บ. โดย ณ เวลา 15.50 น. อยู่ที่ระดับ 72.25 บาท บวก 2.50 บาท หรือ3.58% ด้วยมูลค่าซื้อขาย 1.99 พันล้านบาท
5 มี.ค. 2562

ผู้สื่อข่าวรายงานว่า บริษัท ไทยออยล์ จำกัด (มหาชน) หรือ TOP ณ เวลา 15.50 น. อยู่ที่ระดับ 72.25 บาท บวก 2.50 บาท หรือ3.58% ด้วยมูลค่าซื้อขาย 1.99 พันล้านบาท ราคาหุ้นเด้งแรง 2 วันติด โบรกฯมองราคาหุ้นสะท้อนปัจจัยลบมากแล้ว และค่าการกลั่นฟื้นตัวระยะสั้นหนุน

บล.กรุงศรี แนะ”ซื้อ”หุ้นบมจ.ไทยออยล์ (TOP) ให้ราคาเป้าหมาย 90 บาท หลังมองราคาหุ้นร่วงแรงสะท้อนปัจจัยลบไปแล้ว ขณะที่ระยะสั้นมีข่าวบวกล่าสุดค่าการกลั่น ณ โรงกลั่นสิงคโปร์เร่งตัวขึ้นสู่ระดับ 4 เหรียญสหรัฐ/บาร์เรล เทียบกับช่วงต้นปีอยู่ที่ระดับ 1.5 เหรียญสหรัฐ/บาร์เรล
ด้านบล.เมย์แบงก์ กิมเอ็ง(ประเทศไทย) ระบุว่าค่าการกลั่นเฉลี่ยเพิ่มขึ้น 33.9% เมื่อเทียบต่อสัปดาห์ จากการฟื้นตัวของส่วนต่างน้ำมันดีเซลและเบนซิน ซึ่งเริ่มมองเห็นสัญญาณการฟื้นตัวของค่าการกลั่น หนุนโดยส่วนต่างราคาผลิตภัณฑ์หลักทุกผลิตภัณฑ์ โดยยังคงแนะนำ ทยอยสะสมหุ้นบมจ.บางจาก คอร์ปอเรชั่น (BCP) ที่เป็นโรงกลั่น Defensive ส่วนผู้ที่รับความเสี่ยงได้ อาจเริ่มหันกลับมามองหุ้น TOP